Antti Toikkonen

Antti Yrjönpoika Toikkonen (26. lokakuuta 1828 – 29. marraskuuta 1898 Kuva Toikkosen hautakivestä Kurun vanhalla hautausmaalla ) oli suomalainen Kurussa asunut maakauppias ja maanviljelijä. Toikkonen omisti Kurussa sijainneen Toikon tilan ja useita muita maatiloja. 

Toikkonen oli tunnettu Tampereen seudulla ja Pohjanmaallakin ja hän keräsi omaisuutensa maakauppiaana ja toimittamalla lihaa pääasiassa Suomeen sijoitetuille venäläisille joukko-osastoille. Kurussa pidettiin Toikkosen aikana joka syksy Toikon markkinoiksi kutsutut teuraskarjamarkkinat. Karl Brander : Från Kuru gamla kyrkogård, Genos 13(1942), s. 112-114 

Toikkonen vuokrasi 1854 Idman-suvun omistaman Kurun Parkkuun kylässä sijainneen Ylä-Toikon tilan ja osti tilan itselleen 1875. Hän otti myös sukunimekseen Toikkonen avioiduttuaan 1854 Riihikosken talon tyttären Fredrikan (1832–1907) kanssa. Toikkonen sai maakauppaluvan 1861. Koska maaseudulla oli pulaa vaihtorahasta Toikkonen sai myös oikeuden painattaa itse 1–10 kopeekan seteleitä vaihtorahaksi asiakkailleen.Parkkuun historiaa

Toikkonen perusti yhdessä tamperelaisen kauppiaan G. O. Sumeliuksen kanssa Näsijärven Höyrylaiva Osakeyhtiön jonka omistama 1870 valmistunut Laine-niminen laiva liikennöi 1870-luvulla Visuvedelle saakka. Visuveden vesillä seilanneita höyrylaivoja 

Antti Toikkonen on haudattu Kurun vanhalle hautausmaalle. 

 Lähteet 

 Aiheesta muualla 
Elettiinpä ennenkin, Kurun Lehti, 2. vuosikerta, numero 22, kesä 2010

Luokka:Suomalaiset yrittäjät
Luokka:Vuonna 1828 syntyneet
Luokka:Vuonna 1898 kuolleet